cyanic-selkie/wikianc huggingface dataset:
Péitruss-Kasematten
Geschicht
Tëscht 1746 a 1751 hunn d'Éisträicher d'Kasematten ugeluecht déi als « Batterie de la Pétrusse » bezeechent goufen. Et goufen haaptsächlech bommesécher Artilleriekasematten ënnert der „Paschtéitchen“ an de Fiels gehaen. Biergbauspezialisten aus Éisträich koumen op Lëtzebuerg fir d'Gäng an de Fiels ze sprengen.
Nom Schleefe vun der Festung, déi 1867 am Traité vu London festgehale gi war, goufen awer just d'Schéissscharten an d'Agäng zougemauert.
D'Péitruss-Kasematten am Laf vun der Zäit
Am Laf vun de Joerhonnerte goufen d'Kasematte fir verschidden Zwecker benotzt. Vun 1871 un hat d'Société de tir à l'arquebuse („d'Schéiss“) hire Schéissstand an de Kasematten an an den 1890er Joren hunn d'Gäertner Backes a Schneider Champignonen am Ravelin „Paschtéitchen“ gezillt. Ugangs vum 20. Joerhonnert goufe Fester a Basaren an de Kasematten ofgehalen.
Wärend de béide Weltkricher goufen d'Bock- an d'Péitruss-Kasematten als Schutzbunker benotzt.
Den 22. Juli 1933 konnten déi éischt Gäscht – mat Fakelen ausstafféiert – d'Kasematte besichen. An der éischter Saison goufe 5.000 Visiteuren an de „längste Kasematte vun der Welt“ gezielt. Zënter 1994 gehéieren d'Kasematte vun der Stad Lëtzebuerg zesumme mat der Alstad zur UNESCO-Weltierfschaft.
D'Péitruss-Kasematten hautdesdaags
D'Péitruss-Kasematte waren zanter 2015 net méi fir Visitten zougänglech. Am September 2017 sinn d'Renovatiounsaarbechten ugaangen, déi fir d'Saison 2018 ofgeschloss sollte sinn. Schlussendlech sinn d'Kasematten awer eréischt de 5. Juni 2022 nees opgaangen.
Mat enger innovativer audiovisueller Zeenografie kritt de Visiteur en Abléck an d'Geschicht vun der Stad an de Kasematten. Den Agang fir an d'Péitruss-Kasematten ass nieft dem Kiosk bei der Gëlle Fra. Nodeems et am Ufank eng 23 Träppleken a Richtung Osten erofgeet, geet de Circuit rechtwénkeleg a südlecher Richtung virun. Um Enn vun der „klenger Trap“ (43 Träppleken) ass en Noutausgang deen an der Trap, déi vun der Bastioun (Place de la Constitution) op d'Fausse braie Louis-Beck erofgeet, erauskënnt.
Vun do aus geet et dann duerch eng 86 m. laang Galerie déi 1644 am mëttelalterleche Gruef amenagéiert gouf a westlecher Richtung queesch duerch d'Bastioun, ënnert der Place de la Constitutioun erduerch, bis op d'Héicht vum westleche Wupp vun der Plaz. Béid Enner vun der Galerie hate fréier en Ausgang (Poterne) iwwer déi een an déi virgelagert Verdeedegungsanlage koum. An der Mëtt vun der Galerie, quasi ënnert dem Monument vun der Gëlle Fra, féiert déi „grouss Trap“, och nach d'„Éisträichesch Trap“ genannt (131 Träppleken), a Richtung Süden bis an de Péitrussdall. Aus Sécherheetsgrënn ass se net fir de Public accessibel, se ka just benotzt gi fir bei en zweeten Noutausgang ze kommen.
Merck-Saint-Liévin
Merck-Saint-Liévin ass eng franséisch Gemeng am Kanton Fruges am Departement Pas-de-Calais.
Péitruss-Kasematten
D'Péitruss-Kasematten hautdesdaags
Nom Raum wou d'Kanoune stoungen an een duerch d'Schéissscharten an de Péitrussdall gesäit, geet et dann nach eng Kéier 51 Träppleken erof ier een an e Raum kënnt, wou d'„Kanoun 31“ vun 1834 steet, déi eenzeg Kanoun aus der preisescher Zäit (1815 bis 1867) déi nach erhalen ass. Se huet zu enger Serie vu fënnef Kanoune vun der Lëtzebuerger Arméi gehéiert an ass fir d'101 Kanouneschëss bei der Gebuert vum Prënz Jean, de 5. Januar 1921, fir d'lescht gebraucht ginn. 2018 gouf se restauréiert.
De Circuit huet eng Längt vu ronn 450 m.
François Schneider
De François Schneider, gebuer de 26. Februar 1944, ass e lëtzebuergeschen Dokter a fréieren Direkter vum Staatslaboratoire. De François Schneider ass de 17. August 1973 als Dokter zu Lëtzebuerg zougelooss ginn.
Hien huet als Mikrobiolog am Staatslaboratoire geschafft. Duerch den Arrêté grand-ducal vum 9. September 1988 gouf hien den Nofollger vum Arsène Betz als Direkter vum Staatslaboratoire, deen zënter November 1980 den Numm Laboratoire national de santé dréit. Am Joer 2008 ass de François Schneider a Pensioun gaangen.
De François Schneider ass den Auteur oder Koauteur vu medezinesche Fachartikelen am Bulletin vun der Société des sciences médicales.
Vietnamkrich
De Vietnamkrich (op vietnameesesch: Chiến tranh Việt Nam), och alt Zweeten Indochinakrich oder (am Vietnam) Amerikakrich genannt, war Krich, deen tëscht 1959 an 1975 mam Zil gefouert gouf, ze verhënneren, datt Nord- a Südvietnam sech ënner engem kommunistesche Regime nees vereenege sollten. En huet op der enger Säit d'Republik Vietnam (Südvietnam) involvéiert, déi vun de Vereenegte Staaten an anere Länner ënnerstëtzt goufen, an op der anerer Säit d'Guerrillabeweegung Vietnameesesch Befreiungsfront (Viet Cong) sou wéi d'Arméi vun der Demokratescher Republik Vietnam (Nordvietnam), déi vu China a besonnesch vun der Sowjetunioun ënnerstëtzt goufen. Tëscht enger Millioun a 5,7 Millioune Mënsche sinn dem Krich zum Affer gefall, dorënner och 58.159 Amerikaner (plus eng 1.700 vun deenen net gewosst ass, wou se dru sinn).
De Konflikt huet domat ugefaangen, datt d'Autoritéite vun der Republik Vietnam am Süde refuséiert hunn, e Referendum mat z'organiséieren, an dem ofgestëmmt soll ginn, op de Süde sech mat der Demokratescher Republik Vietnam am Norden nees sollt vereenegen. Dogéint, wéi och allgemeng géint d'Offolleg vun diktatoresche Regierungen, déi awer vun den USA ënnerstëtzt goufen, hu sech verschidde Protestbeweegungen, déi sech an der Nationaler Befreiungsfront (Viet Cong) zesummegedunn haten, mat Waffegewalt protestéiert. Geschwë krute si Ënnerstëtzung vun Nordvietnam.
De Krich ass a véier Phasen ofgelaf: eng éischt, bei där de Süden Territoire verluer huet; eng zweet, wou d'USA massiv an de Konflikt agegraff sinn, a sou erëm en Deel konnt zeréckeruewert ginn; eng drëtt, no 1968, wou d'USA sech progressiv zeréckgezunn hunn (=> "Vietnamiséierung" vum Konflikt), an eng lescht, vun de Paräisser Friddensvertreeg 1973 un, wou d'National Befreiungsfront an d'Nordvietnameesesch Arméi grouss Fortschrëtter gemaach hunn, bis zum Fall vu Saigon un den Norden an als Resultat dovun d'Vereenegung vun den zwee Länner, den 2. Juli 1976, zu der Sozialistescher Republik Vietnam. Déi éischt 3 Phasen hunn sech doduerch charakteriséiert, datt et keng kloer Frontlinn gouf, mä Attentater a Guerrillaaktioune vum Viet Cong op der enger Säit, "Sich-an-Zerstéierungsaktiouen", massiv Bommenattacken, an och Asaz vu cheemesche Waffen, op Säit vun den Amerikaner. Déi lescht Phas do dergéint war méi e "konventionelle" Krich. Mam Vietnamkrich waren d'Konflikter an Indochina awer nach net eriwwer: Vietnam a China hu Laos, respektiv Kambodscha méi oder wéinger besat, iwwerdeems d'USA sech vun do zeréckgezunn hunn.
Aussergewéinlech um Vietnamkrich war, datt et deen éischte Krich war, dee souzesoen op der Televisioun ausgedroe gouf. Dëst huet et erméiglecht, Mënscherechtsverletzungen op béide Säiten der Weltëffentlechkeet zougänglech ze maachen. Dës lescht medial Omnipresenz war mat d'Ursaach dovun, firwat sech an der westlecher Bevëlkerung eng ëmmer méi grouss Oppositioun géint dës Militärinterventioun vun den USA forméiert huet, sou datt se sech schlussendlech zeréckgezunn hunn.
Kaffi (Molzecht)
Kaffi (méi seelen: Mueresiessen) gëtt déi éischt Molzecht genannt, déi een an der Reegel moies zou sech hëlt (Kaffi drénken).
Den Ausdrock "Kaffi drénken" ass eréischt an der zweeter Hallschecht vum 19. Joerhonnert opkomm, mat der Verbreedung vum Kaffi bei den 'einfache Leit'; virdru gouf et traditionnell Muereszopp als éischt waarmt Gedrénks fir den Dag unzefänken.
François Hauer
De François Hauer, gebuer de 5. Oktober 1949, ass e fréiere lëtzebuergesche Foussballspiller.
Helden (Film 1958)
Helden ass en däitsche Film vum Franz Peter Wirth aus dem Joer 1958 nom Theaterstéck Arms and the Man vum George Bernard Shaw.
Ëm wat geet et am Film?
De Schwäizer Hauptmann Bluntschli kämpft als Mercenaire am bulgaresch-serbesche Krich op der Säit vu Serbien. Wéi seng Kanoun net méi funktionéiert, well hien déi falsch Munitioun krut, verléisst hie säi Posten…
Villette (Meurthe-et-Moselle)
Villette ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Gaasperecher Park
De Gaasperecher Park ass e Park am Stater Quartier Gaasperech, op de fréiere Flouere Bei der Kéiwiss an Op dem Wakebierg, deen de 7. Juni 2023 ageweit gouf (ursprénglech war 2020 virgesinn).
E gouf vum Bureau Carlo Mersch entworf an huet eng Fläch vu 16,6 Hektar. Zentraalt Element ass d'Drosbech, déi an engem renaturéierte Bett queesch derduerch leeft, a ronderëm där hir Uwänner e Fiichtgebitt ugeluecht gouf, duerch dat een iwwer Brécken a Pontonen trëppele kann. Och e Weier vu 70 Ar ass realiséiert ginn.
Am Park gëtt et ë. a. e Pavillon, eng grouss Spillplaz, Terrainen fir Petanque, Foussball, Basketball oder Beachvolleyball ze spillen. an en Areal mat Fitnessgeschier. Am ganze 4,5 km Weeër fir Foussgänger a Cycliste ginn derduerch, déi de Park mat de Stroosse ronderëm verbannen. E Restaurant an en Aussiichtstuerm gi méi spéit amenagéiert.
Den Amenagement huet 15,99 Milliounen Euro kascht.
D'Preparatiounsaarbechte fir de Park unzeleeën hunn am Mäerz 2020 ugefaangen. Am Laf vum Joer gouf de Weier ausgegruewen. Am Februar 2021 gouf ugefaangen, Traisch a Beem unzeplanzen, an am Mee hunn d'Schräineraarbechten ugefaangen.
De Park ass mam stättesche Bus iwwert d'Halt Francophonie um Boulevard de Kockelscheuer accessibel. Vum Fréijoer 2024 u soll och den Tram bis an d'Géigend vum Park fueren.
Adada Offline
Adada Offline ass eng Zäitschrëft zu Lëtzebuerg, déi zanter Juni 2019 véiermol am Joer vum Verlag 11 août Média sàrl erausgi gëtt.
Et ass den 'analogen' Ofleeër vun der Internetsäit adada.lu, a riicht sech, wéi déi, u Spezialisten aus der Kommunikatiouns-, Graphiks- a Publicitéitsbranche am Land.
Se gëtt an enger Oplo vun 2.000 Exemplairen an der Imprimerie Centrale gedréckt.
Yoshihide Suga
De Yoshihide Suga (Japanesch: 菅 義偉, Suga Yoshihide), gebuer de 6. Dezember 1948 zu Yuzawa, ass e japanesche Politiker an zanter dem 16. September 2020 den 63. Premierminister vu Japan, als Nofollger vum Shinzō Abe.
De Suga ass och nach President cun der Liberaldemokratescher Partei (LDP) an Deputéierten am Shūgiin, der ënneschter Chmber vum nationale Parlament.
Bis 2009 war hie Member cun der Koga-Faktion, zanterhier ass hien ouni Fraktioun.Vun 2006 bis 2007 war hie Minister fir bannescht Affairen a vun August bis September 2007 President vun der Walstrategiekommissioun vun der LDP.
Grand Prix de Denain 1976
Déi '''18. Editioun vum Grand Prix de Denain''' gouf den 20. Abrëll 1976 gefuer. D'Course gouf vum Belsch Walter Planckaert gewonnen.
Fréménil
Fréménil ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Lalande-Präis
De Lalande-Präis war eng Auszeechnung fir wëssenschaftlech Fortschrëtter an der Astronomie, déi vun 1802 bis 1970 vun der franséischer Wëssenschaftakademie iwwerreecht gouf.
Aleksandar Petrović
Den Aleksandar Petrović, gebuer de 14. Januar 1929 zu Paräis an och do gestuerwen den 20. August 1994, war e jugoslawesche Filmregisseur an Dréibuchauteur.
Canton des Coteaux de Dordogne
De Canton des Coteaux de Dordogne ass eng franséisch administrativ Andeelung am Arrondissement Libourne, an der Gironde an der Regioun Nei-Aquitaine déi mat engem Dekret vum 20. Februar 2014 gegrënnt gouf.
Pénélope Palmer
D'Pénélope Palmer, gebuer den 2. November 1965 zu New York City, ass eng franséisch Schauspillerin.
Reesen
Reesen - Luxemburgs Reisemagazin - Magazine luxembourgeois de voyages ass eng Zäitschrëft zu Lëtzebuerg, déi zanter Mee 2019 am Verlag Luxe Taste & Style Publishing zweemol d'Joer erauskënnt.
Se ass op Däitsch a Franséisch, a proposéiert Reportagen iwwer Reesen nobäi a wäit ewech, iwwer Hoteler, asw.
Artists and Models
Artists and Models ass en US-amerikanesche Film vum Frank Tashlin aus dem Joer 1955.
Ëm wat geet et am Film?
De Rick Todd an den Eugene Fullstack deele sech eng Wunneng. De Rick ass Moler, dernieft zeechent hie Comics fir iwwer d'Ronnen ze kommen. Den Eugene verdéngt säi Geld mat séisse Geschichte fir Kanner. Duerch e blöden Zoufall geroden déi zwéin an d'Viséier vu sowjetesche Geheimagenten…
Naturwaldreservate in Luxemburg
Naturwaldreservate in Luxemburg ass den Numm vun enger wëssenschaftlecher Publikatiounsserie déi zanter 2008 vun der lëtzebuergescher Natur- a Bëschverwaltung erausgi gëtt. Déi éischt dräi Bänn sinn ënner dem Seriennumm Naturwaldbericht erauskomm.
Henri Hoffmann
Den Henri Hoffmann, gebuer den 29. Januar 1894 a gestuerwen de 24. August 1972, war e lëtzebuergesche Foussballspiller.
Josiah Edward Spurr
Den Josiah Edward Spurr, gebuer den 1. Oktober 1870 zu Gloucester (Massachusetts) a gestuerwen den 12. Januar 1950 zu Orlando (Florida) war en US-amerikanesche Geolog.
Raphaële Billetdoux
D'Raphaële Billetdoux, gebuer den 28. Februar 1951 zu Paräis, ass eng franséisch Schrëftstellerin, Dréibuchautorin a Filmregisseurin.
Dormans
Dormans ass eng franséisch Gemeng am Departement Marne an der Regioun Grand Est.
Josiah Edward Spurr
Liewen
Vun 1896 un, huet hien am Optrag vun der United States Geological Survey Deeler vun Alaska kartéiert an déi lokal Mineralien ënnersicht. De Vulkan Mount Spurr, de Moundkrater Spurr an e Mineral sinn no him genannt.
Publikatiounen (Auswiel)
Vum Spurr gëtt et méi wéi 100 Publikatiounen a verschiddene Sproochen.
Dormans
Geschicht
An der Stad Lëtzebuerg gëtt et eng Strooss vum Lampertsbierg erof an de Rollengergronn, déi Rue de Dormans heescht.
Laurent Fignon
De Laurent Fignon, gebuer den 12. August 1960 zu Paräis an och do gestuerwen den 31. August 2010, war e franséische Vëlossportler.
Fir un hien z'erënnere gouf um Dag vun der 15. Etapp Limoux-Montpellier vum Tour de France 2011 beim Rugby's Stadion vu Montpellier eng Allée op säin Numm gedeeft.
Soyeuru
De Soyeuru och Soyeuruy ass eng kleng Baach an de Gemenge Spa a Jalhay. En huet seng Quell am Oste Spa beim Fluchfeld vu Spa op enger Héicht vu ronn 480 Meter.
E leeft vun do aus an nordwestlecher Richtung duerch d'Uertschaft Nivezé fir dann op enger Héicht vun 290 Meter eng 150 Meter nom Séi vu Warfa an de Wayai ze lafen.
D'Baach ass ronn 2.200 Meter laang.
Kachen (Zäitschrëft)
Kachen ass eng Zäitschrëft zu Lëtzebuerg, déi zanter 2014 am Verlag Luxe Taste & Style Publishing véiermol d'Joer erauskënnt.
Se war ufanks just op Däitsch, koum zanter 2017 an zwou Editiounen, eng op Däitsch an eng op Englesch, eraus, an ass zanter 2018 an dräi Varianten - eng op Däitsch, eng op Franséisch an eng op Englesch - ze kréien, woubäi den Ënnertitel dann, jee nodeem, Luxemburgs Food und Lifestyle Magazin, Le magazine culinaire et de style de vie du Luxembourg, respektiv Luxembourg's food and lifestyle magazine ass.
Croix (Territoire de Belfort)
Croix ass eng franséisch Gemeng am Territoire de Belfort an der Bourgogne-Franche-Comté.
NGC 128
Den NGC 128 ass eng lënsefërmeg Galaxis am Stärebild Pisces. Si ass ronn 190 Millioune Liichtjoer vun eisem Sonnesystem ewech an huet en Duerchmiesser vun zirka 165.000 Liichtjoer.
Entdeckung
D'Galaxis NGC 128 gouf de 25. Dezember 1790 vum däitsch-britteschen Astronom Friedrich Wilhelm Herschel entdeckt.
Murex pecten
Murex pecten (a verschiddene Sproochen och alt Venus-Kamp, resp. Kamp vun der Venus genannt) ass e Gastropod aus der Famill vun de Muricidae.
D'Schuel vun dësem Mieresschleek ass eenzegaarteg, si besteet aus Dosende vu spatzen Nolen, déi prezis arrangéiert sinn. D'Déier erniert sech vun anere Mollusken (Molluskivor) a ka bis 15 cm grouss ginn. Et kënnt am Pazifeschen an am Indeschen Ozean vir.
Operation Crossbow (Film 1965)
Operation Crossbow ass e brittesche Film vum Michael Anderson aus dem Joer 1965.
Ëm wat geet et am Film?
Krichs- a Spionagefilm aus dem Zweete Weltkrich iwwer de Versuch vun de Britten déi däitsch Rakéiten ze zerstéieren.
Morgan il pirata
Morgan il pirata ass en italieenesch-franséische Film vum André De Toth a Primo Zeglio aus dem Joer 1960.
Ëm wat geet et am Film?
Den englesche Kapitän Morgan mécht an der Karibik Juegd op Piraten.
Emberménil
Emberménil ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Bilschdrëffer Haupeschkapell
D'Kapell zu Bilschdref ass eng kathoulesch Kapell déi zur Par Ueschdref, zum Parverband Rammerech, zu der Pastoralregioun Zentrum, zum Dekanat Osper an zu der Gemeng Rammerech gehéiert.
De Patréiner ass den hellegen Haupert (Hubertus), deem säi Fest den 3. November gefeiert gëtt.
Se steet op der Kräizung vun der rue Abbé Neuens mat dem Neimillewee.
Zur fréierer Par Ueschdref gehéiert ausser der Kapell vu Bilschdref och nach d'Parkierch vun Ueschdref.
Geschicht
Viru 1701 gouf et zu Bilschdref eng Kapell déi der helleger Margréit geweit war. No engem Visitatiounsrapport vu 1570 gouf an där Kapell all Woch eng Mass vum Ueschdrëffer Paschtouer gehalen.
Den Tuerm gouf eréischt am 19. Joerhonnert gebaut, an déi zwou Klacken, déi 1920 installéiert goufe, waren e Cadeau vum Paschtouer an Naturheeler Nicolas Neuens dee vu Bilschdref gebierteg war.
Shūji Terayama
De Shūji Terayama, gebuer den 10. Dezember 1935 zu Hirosaki a gestuerwen de 4. Mee 1983 zu Tokio, war e japanesche Schrëftsteller a Filmregisseur.
Bilschdrëffer Haupeschkapell
Geschicht
An der Kapell ass ee vun de wéinege Fligelaltär vum Land erhalen. E staamt aus der Zäit ëm 1600 an huet eng typesch Renaissance-Ornamentik.
Paschtéier vu Bilschdref
Bis Enn 1998 gouf nach all Woch eng Mass an der Kapell gehalen, an zanter dem Zweete Weltkrich ware follgend Ueschdrëffer Paschtéier responsabel fir d'Kapell:
Shūji Terayama
Hien huet iwwer 30 Kinos- a Videofilmer als Regisseur gedréit.
Geosynchron Ëmlafbunn
Eng geosynchron Ëmlafbunn ass e Satellittenorbit, bei deem d'Ëmlafzäit ëm d'Äerd exakt der Rotatiounsdauer vun der Äerd entsprécht (sidereschen Dag), de Satellit beweegt sech also synchron mat der Äerd. Am spezielle Fall vun der geostationärer Ëmlafbunn steet e Satellit dobäi fir en Observateur op der Äerduewerfläch ëmmer um selwechte Punkt um Himmel.
Well d'Gravitatiounsfeld vun der Äerd net rotatiounssymmetresch ass, fale Bunnstéierungen bei geosynchronen Ëmlafbunne besonnesch op. Do positionéiert Satellitte brauchen Dreifstoff, fir dat ze korrigéieren. Dofir hu si nëmmen eng begrenzt Liewensdauer.
Asazzwecker vu geostationäre Satellitte leien haaptsächlech am Beräich vun der Kommunikatioun, awer och Wiedersatellitten benotzen d'Virdeeler vun deem Orbit.
Orbitklassen
Geosynchron Ëmlafbunnen hunn en Inklinatiounswénkel vun 0° (geostationär) iwwer 90° (Polarbunn) bis 180° (retrograd, d. h. Géigeleefegkeet zu der Äerddréiung).
Schréi Ëmlafbunn
Ass d'Inklinatioun vun 0° ongläich, sou heescht d'Ëmlafbun schréie geosynchronen Orbit, englesch inclined geosynchronous orbit (IGSO).
Jee no Bunnschréi respektiv Inklinatiounswénkel ënnerscheet een:
Geostationär Ëmlafbunn
Vun der Äerd aus gesinn schéngt e geostationäre Satellit um Himmel op der Plaz ze stoen (hien ass "stationär"), well hie sech mat der selwechter Wénkelvitess beweegt wéi den Observeur op der Äerd. Dofir gëtt dës Ëmlafbunn dacks fir Televisioun- a Kommunikatiounssatellitte benotzt. D'Antennen op dem Buedem kënne fest op ee bestëmmte Punkt ausgeriichtet ginn, a jiddwer Satellit deckt ëmmer dat selwecht Gebitt op der Äerd of. D'Satellitten fokusséieren an der Reegel hir Antennen op eenzel Regiounen (Ausliichtungszonen), soudatt een Empfang vun de Signaler gewéinlech nëmmen an den ausgestraalte Beräicher méiglech ass.
Formelen
Fir e Kierper mat der Mass m mat der Wénkelvitess \omega op enger Kreesbunn mam Radius r ze halen, ass eng Zentripetalkraaft vun der Stäerkt
erfuederlech. Op enger Kreesbunn ëm ee Planéit ass d'Schwéierkraaft ziimlech déi eenzeg wirkende Kraft. Op der Distanz r – wann ee vum Planéitemëttelpunkt ausgeet – ka se mat der Formel
berechent ginn. Dobäi bezeechent G d'Gravitatiounskonstant an M d'Mass vum Planéit.
Well d'Schwéierkraaft also déi eenzeg Kraaft ass, déi de Kierper op der Kreesbunn hält, muss hire Wäert der Zentripetalkraaft entspriechen. Et gëllt also:
Et ergëtt sech duerch Asetzen:
Opléisen no r ergëtt:
D'Kreesfrequenz \omega ergëtt sech aus der Ëmlafdauer t als:
Asetzen an d'Formel fir r ergëtt:
Fir d'Distanz vun der Bunn vun der Planéitenuewerfläche – also beispillsweis d'Héicht vun engem geostationäre Satellit iwwer der Äerduewerfläch – ze kréien, muss deem säi Radius vum Resultat subtrahéiert ginn. Soumat hu mer:
Um Beispill vun engem ierdesche Satellit kënnen d'Bunndate vum Äerdmound erugezunn ginn (Ëmlafdauer TMound ≈ 655 h, grouss Hallefachs vun der Moundëmlafbunn rMound ≈ 384000 km, TSat = 23 h 56 min). Opgeléist nom Bunnradius vum geostationäre Satellit, deen wéinst der Kreesbunn gläich dem Bunnradius ass, ergëtt sech domat:
D'Héicht iwwer der Uewerfläch vum Planéit, hei der Äerd, erhält een nees duerch Subtraktioun vum Planéiteradius.
Geschicht
D'Iddi vun engem geostationäre Satellit gouf am Ufank vum Herman Potočnik a sengem 1928 geschriwwenem Buch Das Problem der Befahrung des Weltraums – der Raketenmotor publizéiert.
Am Joer 1945 huet de Science-Fiction-Autor Arthur C. Clarke virgeschloen, Satellitten op enger geostationärer Ëmlafbunn ze positionéieren. Mat dräi Satellitten, jee ëm 120° versat, wier eng weltwäit Radiokommunikatioun méiglech. Hien hat ugeholl, datt Satellitten do wärend den nächste 25 Joer positionéiert kënne ginn. Mat Syncom 2 am Joer 1963 an der geosynchroner an Syncom 3 am Joer 1964 an der geostationärer Ëmlafbunn gouf seng Iddi, no ronn 19 Joer, däitlech verwierklecht.
D'Bild riets weist den Diagramm, an deem de Clarke seng Iwwerleeungen an der Zäitschrëft Wireless World fir d'éischte Kéier dem Publik virgestallt hat.
Michael Griffin
De Michael Douglas „Mike“ Griffin, gebuer den 1. November 1949 zu Aberdeen, Maryland, ass en US-amerikanesche Physiker a Rakéitenexpert. Vum 13. Abrëll 2005 bis zum 20. Januar 2009 war hien Direkter (Administrator) bei der US-Raumfaartagentur NASA.
De Griffin huet Physik studéiert (Bachelor a Master vun der Johns Hopkins University), Loft- a Raumfaarttechnik (Master vun der Catholic University of America souwéi 1977 en Dokter vun der University of Maryland), Elektrotechnik (Master vun der University of Southern California), Betribswirtschaft (Master vum Loyola College) a Bauingenieurwiesen (Master vun der George Washington University).
De Griffin war vun 1986 un, fënnef Joer laang stellvertriedenden Technikdirekter fir den SDI-Programm an der Strategic Defense Initiative Organization am Pentagon an huet vun August 1991 bis 1994 bei der NASA als Chefingenieur a Fuerschungsdirekter (Associate Administrator for Exploration) geschafft. Ier hien am Joer 1995 als Vizepresident bei d'Orbital Sciences Corporation koum, enger Raumfaartfirma zu Dulles (Virginia), huet hien als General Manager vun der Space Industries International an Texas geschafft.
Den 11. Mäerz 2005 gouf de Griffin vum US-President George W. Bush als Chef vun der NASA virgeschloen. Den 13. Abrëll gouf hie vum Senat bestätegt an huet een Dag méi spéit säin neit Amt als 11. Administrateur vun der NASA, an d'Nofolleg vum Sean O'Keefe, ugetrueden. Formell vereedegt gouf de Griffin den 28. Juni 2005 vum US-Vizepresident Dick Cheney.
Aratus CA
Den Aratus CA ass eng Uewerflächestruktur op der viischter Moundsäit. Hien ass net, wéi den Numm et noleet, en Niewekrater vum Aratus, mä et ass en Dall um Flaachland vum Mare Serenitatis dee vum Haaptkrater wäit ewech läit an net mat deem zesummenhänkt. Nërdlech vum Aratus CA verleeft den Dorsum Owen a Richtung Norden. Nobäi leien déi kleng Kratere Manuel a Yoshi.
Weider ass ongewéinlech, datt eenzel Deeler vun deem Dall en Numm kruten:
Als net autoriséiert vun der I.A.U. sinn d'Nimm vun der Struktur z. B.: Lorca (a Relatioun mam Federico García Lorca) wéi och Krishna (wéinst der indescher Gottheet Krishna).
Givenchy-lès-la-Bassée
Givenchy-lès-la-Bassée (op Picardesch: Givinchy-lès-l'Bassée) ass eng franséisch Gemeng am Departement Pas-de-Calais an der Regioun Hauts-de-France.
Saint-Marcel (Ardennes)
Saint-Marcel ass eng franséisch Uertschaft a Gemeng am Departement Ardennes am Grand Est. Wéi 2011 de Parc naturel régional des Ardennes entstanen ass, war Saint-Marcel eng vun de Grënnungsgemengen.
Albonetti
Albonetti ass de Familljennumm vun ë. a. follgende Persounen:
Intergalaktesche Medium
Als intergalaktesche Medium (englesch: intergalactic medium - IGM), och intergalaktesche Gas, bezeechent een de Waasserstoff-Gas, deen net un eenzel Galaxië gebonnen ass, mä de Raum tëscht hinne fëllt. Et besteet haaptsächlech aus ioniséiertem Waasserstoff-Gas/-Plasma (HII); den neutrale Waasserstoff (H oder HI) mécht nëmmen ongeféier ee Milliounstel vum ganze Medium aus.
Den IGM sollt net mat dem Interstellare Medium verwiesselt ginn, deen tëscht de Stäre läit. D'Grenzen tëscht intergalakteschem an interstellarem Medium si fléissend.
Warm-Hot Intergalactic Medium (WHIM)
Als WHIM bezeechent een de Medium tëscht eenzele Galaxien. Als Indiz fir den intergalaktesche Medium gëtt den Lyman-Alpha-Bësch an den optesche Spektre vu Quasaren déi wäit ewech leien oder vun aneren aktive Galaxiëkäre gewäert. D'Absorptiounslinne ginn dobäi duerch den neutrale Waasserstoff, dee sech an de kosmesche Filamenter sammelt, gebilt.
2001 goufen an engem Quasar Unzeeche fir dëse Gunn-Peterson-Effet entdeckt. Dee Gas misst sech an der Hannergrondstralung am Röntgen- oder ënner Ëmstänn och am Gammaberäich weisen. Observatioune vum Röntgensatellit Chandra weisen awer, datt op d'mannst 75 % vun der Hannergrondstralung am haarde Röntgenberäich an de Quasaren, Seyfert-Galaxien oder aktive Galaxiëkären opgeléist kënne ginn. Sou bleift net vill Plaz fir en allgemengen intergalaktesche Medium.
Intracluster-Medium (ICM)
Als Intracluster-Medium bezeechent een de Medium an de Galaxiëkéip (Clusteren). Wéinst senger relativ héijer Temperatur vun 107 bis 108 K ass den ICM duerch seng Röntgenstralung, déi als Bremsstralung entsteet, observéierbar. De Gas ass komplett ioniséiert a mécht ongeféier 15 % vun der ganzer Mass vun engem Koup aus. Et ass domat déi dominant baryonesch Komponent an de Galaxiëkéip.
Outer space
Archives des sciences naturelles, physiques et mathématiques
D'Archives des sciences naturelles, physiques et mathématiques ass eng wëssenschaftlech Zäitschrëft déi vun der Section des sciences naturelles, physiques et mathématiques vum Institut grand-ducal erausbruecht gëtt.
Geschicht
Bis 2002 huet d'Publikatiounsserie follgenden Titel gehat: Archives de l'Institut grand-ducal de Luxembourg, section des sciences naturelles, physiques et mathématiques.
Theatre of Blood
Theatre of Blood ass e brittesche Film vum Douglas Hickox aus dem Joer 1973.
Die Halbzarte
Ëm wat geet et am Film?
D'Nicole (Romy Schneider) huet en Theaterstéck geschriwwen, vun deem en amerikanesche Produzent (Carlos Thompson) d'Rechter wëllt kafen.
Théo Kemp
Den Théo Kemp oder Tit Kemp, gebuer de 25. September 1931 a gestuerwen de 4. Juni 2010, war e fréiere lëtzebuergesche Foussballspiller.
Vescemont
Vescemont ass eng franséisch Gemeng am Territoire de Belfort an der Bourgogne-Franche-Comté.
Théo Kemp
Hien huet den 29. September 1957 fir déi lëtzebuergesch Foussballnationalekipp gespillt.
Urspringen
Urspringen ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Marktheidenfeld.
Grand Prix de Denain 1977
Déi '''19. Editioun vum Grand Prix de Denain''' gouf den 12. Abrëll 1977 gefuer. D'Course gouf vum Fransous Robert Mintkiewicz gewonnen.
NGC 130
Den NGC 130 ass eng lënsefërmeg Galaxis vum Hubble-Typ E/SA0? am Stärebild Pisces. Si ass ronn 200 Millioune Liichtjoer vun eisem Sonnesystem ewech an huet en Duerchmiesser vun zirka 40.000 Liichtjoer. Si ass e Member vun der sougenannter NGC-128-Grupp, zu där och den NGC 126, den NGC 127 an den NGC 128 gehéieren.
Den NGC 130 gouf de 4. November 1850 vum ireschen Astronom William Parsons entdeckt.
Domjevin
Domjevin ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Konstantin Rommelfangen
De Konstantin Rommelfangen, gebuer den 28. Januar 1991 zu Tréier (D), ass e lëtzebuergesch-däitsche Schauspiller, deen am Theater, a Filmer an an der Televisioun schafft.
De Rommelfangen huet an der Schwäiz Drama studéiert, awer eigentlech ass hien op der Theaterbün zanter der Kannerzäit. Haut (Stand: 2019) schafft hien am Saarlännesche Staatstheater. Am Theater, gouf hie mat der Haaptroll als den homosexuelle Mann Tom an der Produktioun Tom auf dem Lande (2017) wäit bekannt, , , ,.
Taurus (Bierger)
D'Taurus-Bierger, oder kuerz Taurus (Tierkesch: Toros Dağları, Algriichesch: Ὄρη Ταύρου) sinn eng Biergketten am Süde vun Anatolien (Tierkei). Si leien tëscht der Küsteregioun laanscht d'Mëttelmier an dem Anatolesche Plateau. D'Ketten erstreckt sech vum Eğirdi-Séi am Weste bis an d'Géigend vun de Quellgebidder vum Euphrat a vum Tigris am Osten. Si gehéieren zur eurasescher Apidenceinture.
D'Taurusbierger ginn, vu Westen no Osten, an dräi Ketten ënnerdeelt:
Domèvre-sur-Vezouze
Domèvre-sur-Vezouze ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Johnny Weissmuller
Den Johnny Weissmuller, gebuer als János Péter Weissmüller den 2. Juni 1904 zu Freidorf deemools Éisträich-Ungarn haut Rumänien a gestuerwen den 20. Januar 1984 zu Acapulco (Mexiko), war en naturaliséierten US-amerikanesche Sportler a Schauspiller.
Hien huet 5 Goldmedailen op den Olympesche Spiller gewonnen a war deen éischte Mënsch, deen d'100 Meter ënner enger Minutt geschwommen ass. Bekannt gouf hie virun allem dofir, an enger 12 Filmer den Tarzan gespillt ze hunn.
Festubert
Festubert (op Picardesch: Féstubert) ass eng franséisch Gemeng am Departement Pas-de-Calais an der Regioun Hauts-de-France.
Sean McCormack
De Sean McCormack, gebuer an Irland, ass e Regisseur vun Animatiounsfilmer. Hie schafft zu Lëtzebuerg an zu London.
Liewen
De Sean McCormack ass zu Lëtzebuerg opgewuess. Hien huet Grafikdesign am Lycée des arts et métiers geléiert an duerno bis 2008 Animatiounsproduktioun op der englescher Universitéit vu Bournemouth studéiert.
2015 ass de Film Ooops! Den Noah ass fort rauskomm, fir deen hien de Co-Regisseur war. Beim Erfurter Deutsches Kinder-Medien Festival 2015 krut dee Film de "Gëllene Spatz" als beschten Animatiounsfilm. E gouf an 170 Länner verkaaft an huet international méi wéi 22 Milliounen US-Dollar agespillt. Duerno huet hien säin éischten eegene Kuerzfilm gemaach, The Light Eater, fir deen hien och d'Dréibuch geschriwwen huet. Dee gouf ënner anerem fir d'Nuits en Or vun de César-Präisser ausgewielt.
Mat der franséischer Fernseeserie aus 35 Episoden La Bible, les récits fondateurs huet hien 2016 weider Erfarung als Regisseur gesammelt.
2018 ass säi Film Meng Kollegen aus dem All erauskomm, an zwee Joer méi spéit de Successeur vun Ooops! mam Titel Ooops! Finny, wou bass de?.
Novak Djokovic
{{{Infobox Biographie (Sportler)}} Den Novak Djokovic, gebuer Novak Đoković  (serbesch: Новак Ђоковић [nôʋaːk dʑôːkoʋitɕ]) den 22. Mee 1987 zu Belgrad, ass e serbesche professionellen Tennisspiller. Hie wunnt zanter 2020 zu Marbella, am Süde vu Spuenien.
Den Đoković hält d'Rekordzuel vun siwen Saisonen (2011, 2012, 2014, 2015, 2018, 2020 an 2021) op der Plaz 1 ewéi och den Rekord vun deenen meeschten Wochen op der Plaz 1 mat 388 un der Zuel. Mat sechs Titelen bei den ATP Finals hält hien zesummen mam Roger Federer den Rekord. An senger Karriär huet hien 94 Titel am Eenzel ewéi een Turnéier am Double gewonnen.
An der Statistik vun den gewonnenen Grand-Slam-Titelen am Eenzel ass hie mat 23 Titelen Éischten. Dobäi ass hien den eenzege Spiller, den all Grand-Slam-Turnéier minimum dräimol gewonnen huet. Sou huet hien zéngmol d'Australian Open, siwemol Wimbledon an jeeweils dräimol d'US Open an d'French Open gewonnen. Mat dem Erfolleg bei den French Open 2016 gouf hien nom Don Budge (1938) an Rod Laver (1962 an 1969) zum drëtten Spiller an der Geschicht, deen bei allen véier Grand-Slam-Turnéieren hannereneen gewonnen huet. Zousätzlech huet den Đoković 38 Turnéiere vun der ATP-Masters-1000-Serie an 2010 den Davis Cup gewonnen. Dobäi war den Đoković als Éischten an bis dato eenzegen Spiller bei allen aktuellen Turnéieren vun der Masters-Serie mindestens zweemol erfollegräich. Als 1. Spiller vun der Geschicht huet den Đoković och 100 bzw. 150 Milliounen US-Dollar un Turnéierpräisgelder gewonnen.
Trivia
Den Djokovic gouf och als YouTube-Videoblogger bekannt.
2013 ass säi Buch mam Titel: "Serve To Win" erauskomm.
Mario und der Zauberer (Film 1994)
Mario und der Zauberer ass en däitsch-éisträichesch-franséische Film vum Klaus Maria Brandauer aus dem Joer 1994 no enger Erzielung vum Thomas Mann.
Ëm wat geet et am Film?
Den däitsche Schrëftsteller Fuhrmann verbréngt mat senger Famill an de spéiden 1920er Joren d'Summervakanz um Mier an enger italieenescher Uertschaft.
Sécheval
Sécheval ass eng franséisch Uertschaft a Gemeng am Departement Ardennes am Grand Est. Wéi 2011 de Parc naturel régional des Ardennes entstanen ass, war Sécheval eng vun de Grënnungsgemengen.
You missed Sonja
You missed Sonja ass e Kuerzfilm vum Félix Koch, deen op der Geschicht Rest Stop vum Stephen King baséiert.
En hat seng Première op den Hofer Filmtage.
Ëm wat geet et am Film?
Den Auteur Rick Hardin hat am Sträit seng Frëndin op enger Bensinnsstatioun matzen an der Pampa zeréckgelooss. Wéi en no enger Zäitchen ëmdréint, fir se nees matzehuelen, ass se net méi do...
Félix Koch
De Félix Koch, gebuer de 16. Mäerz 1980 zu Ettelbréck ass e lëtzebuergesche Filmregisseur an Dréibuchauteur.
Pegasus (Rakéit)
Déi amerikanesch Drorakéit Pegasus gouf vun der Orbital Sciences Corporation entwéckelt a kann eng Notzlascht vun zirka 450 kg an en niddregen Äerdorbit bréngen.
Félix Koch
Biographie
No senger Première huet hien zu München als Regieassistent fir de Michael "Bully" Herbig a fir de Comedian Tommy Krappweis geschafft, souwéi och als Artdirekter a Grafikdesigner vu Bernd das Brot op KiKa.
Pegasus (Rakéit)
De Start gëtt vun engem Fliger aus gemaach. Am Ufank gouf dofir eng Boeing B-52 gebraucht, duerno eng Lockheed L-1011 TriStar. Beim Start ass d'Rakéit horizontal ausgeriicht a fält 5 Sekonne laang vum Fliger, ier déi éischt Stuf zünt. D'Rakéit besteet aus dräi Stufen, déi all mat festem Dreifstoff bedriwwe ginn, optional kann eng weider mat Hydrazin bedriwwe Stuf ugebaut ginn.
Den éischte Start war de 5. Abrëll 1990. Eng méi staark Versioun, déi fir d'éischt de 27. Juni 1994 gestart gouf, gëtt Pegasus XL genannt. Bis Abrëll 2007 gouf et 41 Rakéitestarten, 35 dovu waren erfollegräich.
Technik
Déi dräi Orion Feststoff-Motore vun der Pegasus goufe vun Hercules Aerospace (spéider Alliant Techsystems) speziell fir déi Uwendung entwéckelt. Zousätzlech goufen d'Flilleke vu Scaled Composites, d'Leetwierk an d'Notzlaschtverkleedung nei entwéckelt a gebaut.
Félix Koch
Biographie
Am Oktober 2018 koum säin éischte Laangfilm, De Superjhemp retörns an d'Kinoen.
Pegasus (Rakéit)
Weiderentwécklungen a Modifikatiounen
Op Basis vun der Pegasus goufe weider Rakéite entwéckelt:
Félix Koch
Biographie
Vun 2018-2020 huet hie Regie fir d'ARD bei 6 Episoden an engem Laangfilm fir d' Serie Großstadtrevier gefouert.
Pegasus (Rakéit)
Weiderentwécklungen a Modifikatiounen
Weider Rakéitemodeller, déi Komponente vun der Pegasus-Rakéit mat anere Rakéitestufe kombinéieren, sinn:
Félix Koch
Biographie
2021 an 2022 huet hie Regie bei 2 Filmer fir de Reboot vun der RTL-Serie Balko gefouert, dës Kéier ënnert dem Titel Balko-Teneriffa.
Chazelles-sur-Albe
Chazelles-sur-Albe ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Route 66
D'Route 66 war eng 2.451 Meilen (3.945 Kilometer) laang Strooss vun Chicago, am Illinois, queesch duerch aacht US-Bundesstaaten, op Santa Monica/LA, a Kalifornien. Si war vun 1926 un, als "US Highway 66" mat eng vun den éischten duerchgängegen a befestegte Stroosseverbindunge bis op d'amerikanesch Westküst, an tëscht den 1930er- an den 1960er-Joren déi wichtegst Ost-West-Verbindung vun de Vereenegte Staaten. Si gëtt alt America's Mother Road genannt.
Well se vill Kéieren hat an eespuereg war, gouf se wéinst dem ëmmer méi héijen Autostrafic aus- an ëmgebaut; schlussendlech gouf hiren Tracé duerch am Ganze fënnef Autobunnen, sougenannt Interstate Highways (I-55, I-44, I-40, I-15 an I-10), ersat. De 27. Juni 1985 gouf den U.S. Highway 66 vun der American Association of State Highway and Transportation Officials deklasséiert.
D'Strooss gouf eng éischt Kéier iwwer hir Transportfunktioun eraus bekannt, wéi se 1941 als Motiv an der Verfilmung vum John Steinbeck sengem Roman The Grapes of Wrath mam John Ford, mam Henry Fonda an der Haaptroll, geholl gouf. De Bobby Troup huet de Song Get Your Kicks on Route Sixty Six geschriwwen, dee mam Nat King Cole publizéiert gouf an dono vum Chuck Berry, de Rolling Stones, Depeche Mode a villen anere Museker interpretéiert gouf.
Déi Stécker vun hirem Tracé, déi haut nach erhale sinn, hu sech zanter den 1960er Jore lues a lues zu enger Touristenattraktioun entwéckelt, net zulescht wéinst den opfällege Gebaier (Bensinnsstatiounen, Motellen, Restauranten, asw.) laanscht de Wee.
Risemanta
De Risenmanta (Manta birostris) ass eng Aart aus der Ënnerfamill vun de Mobulinae (de:Teufelsrochen, Gattung Mantaen). Den Numm "Manta" kënnt aus dem Spueneschen an heescht "Decken".
Beschreiwung
Risemantae kënne bis zu siwe Meter Spanwäit an e Gewiicht vun zwou Tonnen erreechen. Anescht wéi vill vun den anere Rochenaarten hu se kee gëftege Stachel. Si erniere sech nëmme vu Plankton, dee s'iwwer dem Schwamme fänken. Deemno hale se sech dacks bei der Waasseruewerfläch op, wou et vill Friessen ze fanne gëtt. Just fir se raschten dauche se no bei de Buedem.
Op den zwou Säite vum Kapp hunn d'Risemantaen jee eng Kappfloss. Mat deene Flosse fächere se sech zousätzlech Friessen an d'Maul.
De Risenmanta benotzt seng Flosse ënner Waasser wéi d'Vullen hir Flilleken; si komme sou mat 9–12 km/h virun. Si kënnen och sprangen, an zwar bis zu 2 m wäit.
Mantae wuesse lues a ginn eréischt mat 5 Joer geschlechtsräif. D'Weibercher kréien ee Klengt, dat se 13 Méint an hirer Kloak ausdroen; et ass da schonn ca. 1,9 m breet an 10 kg schwéier.
Foussgängerbréck iwwer d'Neiduerf
D' ass eng geplangt Bréck fir Foussgänger a Cyclisten, déi de Stater Quartier Weimeschhaff iwwer d'Neiduerf ewech mam Zens verbanne soll.
D'Bréck soll um Weimeschhaff ëstlech vum Haus 28 vun der Rue des Bleuets a Richtung Südoste fort goen, iwwer d'Neiduerf féieren an um Zens, nërdlech vun den Haiser 45 a 57 vum Boulevard Charles Simonis ukommen. Vun do aus soll en Uschloss un d'Kiischtendallspist bei der Gare Zens-Hamm gemaacht ginn.
D'Bréck soll eng Längt vun ongeféier 220 Meter kréien, mat enger Stäip no den éischten ca. 90 Meter. Westlech nieft dëser Stäip soll e Lift installéiert ginn, deen d'Bréck mam Quartier drënner, dem Neiduerf, verbanne soll.
Dëse Projet gouf de 27. Juni 2019 vun der Stater Gemeng presentéiert a kéint, nodeems déi néideg geotechnesch, ëmweltrelevant a sécherheetstechnesch Etüden ofgeschloss sinn, fréistens 2022 fäerdeg ëmgesat sinn.
Geschicht
D'Iddi fir eng Foussgänger- a Vëlosbréck tëscht de genannte Quartieren ze baue gouf am Kader vum Opstelle vun de Quartierskaderpläng (Stadtteilrahmenpläne) an an Aarbechtsgruppe mat den Awunner aus de Quartieren Zens, Hamm, Neiduerf, Weimeschhaff a Kierchbierg am November 2004 gebuer.
An enger Etüd déi d'Stad Lëtzebuerg an Optrag ginn hat, huet den Etüdebüro Planungsgemeinschaft Verkehr (PGV) vun Hannover d'Nëtzlechkeet vun esou enger Bréck am Kader vum Vëlosverkéierskonzept confirméiert, absënns fir déi douce Mobilitéit vun den Awunner tëscht de verschiddene Quartieren am Oste vun der Stad ze verbesseren.
Eng éischt „Variant F“ vun der Bréck, déi 375 m. laang sollt ginn, sollt vun der Rue des Églantiers um Weimeschhaff iwwer d'Primärschoul, d'Kierch an de Centre culturel am Neiduerf féieren, fir um Zens, an engem Bëschwee an der Géigend vum Carmel erauszekommen. Dëse Projet, deen och d'Zoustëmmung vun den Interesseveräiner aus den dräi betraffene Quartieren hat, gouf 2008 fir e Budget vu 17,65 Milliounen Euro vum Gemengerot gestëmmt (allerdéngs mat der Enthalung vun der CSV a vum ADR a mat enger Géigestëmm vum onofhängege Jean-Paul Rippinger). Wéinst der Finanzkris gouf de Projet dunn awer op Äis geluecht.
2015 huet den deemolege blo-gréng Schäfferot en neie Projet virgestallt an en duerno nach eng Kéier, mat de Wënsch vun de betraffenen Awunner, iwwerschafft. E gouf dunn 2017 an enger iwwerschaffter Versioun nach eng Kéier virgestallt.
Déi betraffen Interesseveräiner ginn net waarm mat der neier Propose a geséiche léiwer, wann d'„Variant F“ géif realiséiert ginn.
Technesch Donnéeën
Déi Variant déi am Juni 2019 zeréckbehale gouf besteet aus enger ronn 220 Meter laanger Stolseel-Hänkbréck mat enger Breet vun ca. 4 Meter an enger Héicht iwwer dem Dall vu 50,29 m. An d'Stäip vun der Bréck, soll e Lift integréiert ginn.
Wand (Maschinn)
E Wand ass eng einfach landwirtschaftlech Maschinn déi fréier op de Bauerenhäff benotzt gouf fir d'Kären ze botzen.
E Wand besteet aus dräi Haapdeeler, an zwar aus engem Rad mat Schauten, fir eng Loftbeweegung de Wand ze produzéieren, aus engem Loftkanal, an aus engem trapez- oder pyramidefërmegen Triichter deen iwwer dem Loftkanal ubruecht ass.
Fir datt d'Maschinn liicht ka geréckelt ginn, huet se zwee, normalerweis einfach stole Rieder, an zwéin Handgrëffer, sou datt een domat wéi mat enger Schubbkar ka fueren.
Cuinchy
Cuinchy  ass eng franséisch Gemeng am Departement Pas-de-Calais an der Regioun Hauts-de-France.
NGC 131
Den NGC 131 ass eng Balkespiralgalaxis am Stärebild Sculptor. Den Objet ass e Member vun der NGC-134-Grupp, enger Galaxiëgrupp, zu där och d'Galaxien NGC 115, NGC 134, NGC 148 an NGC 150, PGC 2000, PGC 2044 an IC 1555 gehéieren.
Den NGC 131 gouf de 25. September 1834 vum britteschen Astronom John Frederick William Herschel entdeckt.
Agnès Donckel
D'Agnès Donckel, gebuer de 24. Oktober 1878 zu Mäertert a gestuerwen de 25. Mäerz 1960 zu Gréiwemaacher, war eng lëtzebuergesch Philologin, Politikerin a Fraerechtlerin.
Schollbrunn
Schollbrunn ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Kreuzwertheim.
Agnès Donckel
Si huet sech an der Action féminine fir d'Fraerechter agesat. Hiren Numm figuréiert am Comité d'honneur vum Veräin.
Bei de Kommunalwale vum 14 Oktober 1928 ass d'Agnès Donckel an de Mäerterter Gemengerot gewielt ginn, wou si bis 1935 Schäffin war.
Zu Mäertert ass eng Strooss no hir benannt: rue Agnès Donckel (L-6678).
Lacus Odii
De Lacus Odii – lat. fir Haass-Séi – ass e verstengerte Lavaséi um Äerdmound. Hien huet en Duerchmiesser vu 70 km a läit bei de selenographesche Koordinaten 19° Nord a 7° Ost. Den Numm gouf 1976 vun der Internationaler Astronomescher Unioun op hirer 16. Generalversammlung akzeptéiert.
Giant's Causeway
Den Giant's Causeway ass eng Fielseformatioun op der Nord-Ost-Küst vun Nordirland (Bushmills), déi aus enger 40.000 Basalt-Saile besteet. Déi Formatioun steet zanter 1986 op der Natur-Weltierwelëscht vun der UNESCO. D'Fielse ginn zeréck op d'Eruptioun vun engem Vulkan, viru ronn 60 Millioune Joer. Et ass haut déi am dackste besicht touristesch Attraktioun an Nordirland.
Legend
Der Legend no hätt den iresche Ris Fionn mac Cumhaill (Finn McCool) eng Strooss mat Pavéen (causeway) duerch d'Mier bis a Schottland gebaut, fir sech mat sengem schottesche Rival Benandonner ze zerklappen. Wéi hien a Schottland ukomm ass, gesouch en, datt de Benandonner nach méi grouss war wéi hie selwer, an hien huet d'Kéier gemaach fir séier nees hannescht op d'iresch Insel, mam Benandonner hannendrun. Soubal de Fionn nees doheem war, huet e seng Fra gefrot, en als Puppelchen ze verkleeden. Wéi de Benandonner kuerz drop opgedaucht ass, gesouch en d'Fra mat deem Riseflantes als Puppelchen, an ass erféiert: Wann de Puppelche scho sou grouss ass, wéi grouss misst dann eréischt säi Papp sinn? Hien huet sech huerteg nees op de Wee heem gemaach. Op senger Flucht huet hien d'Strooss zerstéiert. Just den Ufanksdeel an Irland (an d'Enn an Schottland, Fingal's Cave op der Insel Staffa) ass erhale bliwwen...
Basaltformatioun soss doruechter
Sou beandrockend den Giant's Causeway ass, ass en net eenzegaarteg: Gläichwäerteg Formatioune sinn d'Garni gorge an Armenien, d'Zyklopeninselen no bei Sizilien, den Devils Postpile National Monument a Kalifornien, den Devils Tower National Monument am Wyoming an d'Organ Pipes-Formatioun um Mount Cargill an Neiséiland.
Zëtteger Millen
D'Zëtteger Millen ass e Lieu-dit an eng fréier Millen an der Gemeng Bech, deen aus e puer Gebaier besteet, déi zu engem landwirtschaflteche Betrib gehéieren.
D'Zëtteger Mille läit um Zesummefloss vun zwou Baachen, der Laangbaach, déi tëscht Grolënster a Rippeg entspréngt, an der Trenk, déi aus nërdlecher Richtung laanscht Zëtteg hierkënnt.
D'Zëtteger Mille läit nieft dem CR136 tëscht Hemstel a Bruch op enger Héicht vun 265 Meter.
Protaphorura eichhorni
Protaphorura eichhorni ass eng Collembolenaart (Sprangschwänz) aus der Famill vun den Onychiuridae, déi bis elo nëmme vu Lëtzebuerg bekannt ass an deemno als endeemesch ugesi ka ginn.
Si ass am Joer 1954 vum Schwäizer Collembolespezialist Hermann Gisin (1917-1967) als nei Aart ënner dem Numm Onychiurus eichhorni beschriwwe ginn, an zwar unhand vu Material, dat den Alphonse Eichhorn, deem de Gisin den Aartennumm dediéiert huet, zu Stroossen an zu Nidderkäerjeng gesammelt hat. Si gouf spéider an d'Gattung Protaphorura klasséiert (am Ufank mam falsch geschriwwenen Aartennumm eichorni.
Transborderbréck vu Warrington
D'Transborderbréck vu Warrington (englesch: Warrington Transporter Bridge oder Bank Quay Transporter Bridge) iwwer de Mersey zu Warrington ass eng Transborderbréck mat enger Spanwäit vu 57 Meter. D'Dunn am Fachwierkbau ass 9,15 m breet an d'Héicht iwwer dem héchste Waasserstand ass 23 Meter. Déi ganz Konstruktioun ass 103,3 m laang.